এদিকে বিএনপি চেয়ারপারসন বেগম খালেদা জিয়ার বিরুদ্ধে দেয়া রায়ের ঘটনা প্রসঙ্গে দলটির মহাসচিব মির্জা ফখরুল ইসলাম আলমগীর বলেছেন, বাংলাদেশে বিচারব্যবস্থাকে প্রহসনে পরিণত করেছে সরকার। বিএনপি চেয়ারপারসনের জামিন পাওয়ায় দেরি করতে সরকার নানা কৌশল নিচ্ছে। এ ছাড়া খালেদা জিয়ার মামলায় ‘আইনজীবী হিসেবে লড়ার অনুরোধ ড. কামাল হোসেন ফিরিয়ে দিয়েছেন’ মর্মে প্রকাশিত সংবাদকে সত্য নয় বলে তিনি মন্তব্য করেন।